150 NOTICE HISTOR1QUE ET DESCRIPTIVE 



ladicte ville convocquier et faire comparoir vers eulx, le in e du mois de febvrier a present , 

 aulcuns desdicts bourgeois, en nombre de xxv ou xxx, et leur faire lecture de certains 

 poincts et articles extraictz (ainsi qu'ilz maintiennent) d'une lettre despeschee de Son 

 Alteze, sans exprimer toutesfois la date, ou communiquer 1'inspection d'icelle. Or, d'au- 

 tant que lesdicts remonstrans troeuvent les articles cy-dessoubz couchez tendre en partie 

 (et ce par voie indirecte) a une enliere extirpation de la religion a eulx accordee par provi- 

 sion, et, par consequence, faire ouverture a resusciter une nouvelle facon de 1'inquisition, 

 supplient lesdicts remonstrans qu'il plaise a Vostre Excellence adviser sur lesdicts poinctz, 

 et faire de sorte que la deffence a eulx faicte, soubz pretexle d'iceulx, puisse estre mise en 

 surceance et revocquee, d'aultant qu'elle est directement contraire et repugnante a la 

 liberle a eulx permise. 



Et, quant au premier poinct, ou diet est que les remonstrans aient a renoncier a toutes 

 ligues et consistoires , declairent lesdicts supplians de n'avoirjamais pense de se mesler 

 d'aulcunes ligues ou choses illicites; el nommeemenl , quant aux consistoires , ne tiennent 

 que une assemblee d'aulcuns de plus notables et modestes d'entre eulx, pour ensemble 

 adviser de la conduicte de leurs presches et de ce qui en deppend, et non pas oultre, 

 aflin quenul desordrey advienne, ainsi que Vostre Excellence entend tres-bien que une 

 telle chose ne peult estre conduicte par toute la multitude ensamble. 



Et, quant au second article, qui fait mention de collecte des deniers, les remonslrans 

 ne peuvent comprendre (soubz correction) que cest article se doibt entendre plus avant 

 que des levees des deniers extraordinaires, et cellesqui poulront estre prejudiciables a 

 Sa Majeste, et non pas des collectes des aulmosnes qui se font aux presches, des deniers 

 pour le paiemeut du temple par eulx cdifie, du gre et consentement de Vostre Excel- 

 cellence et celui du magistral , ny aussi des deniers pour 1'entretenement des minislres a 

 eulx permis de avoir, en nombre de qualre. 



Touchanl le poinl de la vendition des livres concernans la doctrine presence es assam- 

 blees des remonstrans, sans soubz ce comprendre aulcuns livres ou pourtraictz diffama- 

 loires, ou de quelque aultre doctrine reprouvee, il samble ausdits remonstrans (soubz 

 correction), veu que la predication de ladicte doctrine est permise, que aussi la vendition 

 des samblables livres ne leur doibt a droict estre deffendue, nommeement au lieu el place 

 de leurs presches. Ce nonobstant, il a pleu k monseur le grand bailly de ceste ville, le 

 xxvi me du mois de Janvier passe, faire saisir tous les livres mis en venle audicl lieu de la 

 presche, en menanl prisonniers les vendeurs d'iceulx; les detenant encoires a present 

 en estroicle prison. Supplians lesdicts remonstrans Vostre Excellence les vouloir relaxer, 

 avec restitulion de leurs livres. 



Quanl au poincl des maislres d'escoles, semble aux remonslrantz (parlanls en toute 

 reverence) que par icelluy on voeille introduire une nouvelle facon d'inquisition , en def- 

 fendant entierement 1'enseignement des choses non moins uliles que necessaires a ladicte 

 religion , comme le cathecisme , le chant des pseaulmes el aultres livres requis a 1'inslruc- 

 tion de la jeunesse, ainsi que Vostre Excellence pourra plus amplement jugier par 1'in- 

 spection dudict poinct. 



